title: Vykonávacie nariadenie Komisie (EÚ) 2017/962 zo 7. júna 2017 o pozastavení povolenia etoxychínu ako kŕmnej doplnkovej látky pre všetky druhy zvierat (Text s významom pre EHP )

text:
               8.6.2017

               SK

               Úradný vestník Európskej únie

               L 145/13

         VYKONÁVACIE NARIADENIE KOMISIE (EÚ) 2017/962
   zo 7. júna 2017
   o pozastavení povolenia etoxychínu ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania, zamietania alebo pozastavovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

               (2)

               Doplnková látka etoxychín bola povolená bez časového obmedzenia v súlade so smernicou 70/524/EHS ako kŕmna doplnková látka pre všetky druhy a kategórie zvierat. Uvedená doplnková látka bola následne zapísaná do registra kŕmnych doplnkových látok ako existujúci výrobok v súlade s článkom 10 ods. 1 nariadenia (ES) č. 1831/2003.

               (3)

               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola 21. septembra 2010 predložená žiadosť o povolenie etoxychínu ako kŕmnej doplnkovej látky pre všetky druhy zvierat a o zaradenie tejto doplnkovej látky do kategórie doplnkových látok „technologické doplnkové látky“. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) vo svojom stanovisku z 21. októbra 2015 (3) uviedol, že posúdenie údajov a dokumentov predložených žiadateľom neumožňuje dospieť k záveru o bezpečnosti doplnkovej látky etoxychín, pokiaľ ide o všetky cieľové zvieratá, spotrebiteľov a životné prostredie. Dôvodom je celkový nedostatok údajov predložených na posúdenie expozície etoxychínu, ako aj bezpečnosti etoxychínu pre zvieratá, spotrebiteľov a životné prostredie. Predovšetkým nie je možné dospieť k záveru, pokiaľ ide o absenciu genotoxicity jedného z metabolitov doplnkovej látky etoxychín, a to chinónimínu. Okrem toho p-fenetidín, nečistota doplnkovej látky etoxychín, je uznaný ako potenciálny mutagén. Úrad považuje doplnkovú látku etoxychín za silný antioxidant v krmive, ale na základe predložených údajov nebolo možné potvrdiť účinnosť na navrhovanej úrovni používania, ktorá bola znížená v porovnaní s maximálnym obsahom v krmivách povoleným v súčasnosti. Úrad zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Z tohto dôvodu nebolo stanovené, že doplnková látka nemá pri použití za navrhovaných podmienok nežiaduci účinok na zdravie zvierat, ľudské zdravie ani životné prostredie.

               (6)

               Existujúce povolenie doplnkovej látky etoxychín už preto viac nespĺňa podmienky stanovené v článku 5 nariadenia (ES) č. 1831/2003.

               (7)

               Je možné, že doplňujúce údaje týkajúce sa bezpečného používania a účinnosti doplnkovej látky etoxychín prinesú nové poznatky, ktoré by umožnili prehodnotenie posúdenia vypracovaného v súvislosti s danou doplnkovou látkou. V tejto súvislosti žiadateľ o povolenie doplnkovej látky etoxychín tvrdí, že sa môžu vykonať ďalšie štúdie na preukázanie bezpečnosti a účinnosti danej doplnkovej látky. Na tento účel sa žiadateľ zaviazal, že predloží doplňujúce údaje podľa časového harmonogramu, v ktorom sú v poradí podľa priorít zahrnuté štúdie, ktoré sa majú postupne vykonať, naplánované tak, aby bol výsledok poslednej z nich k dispozícii do júla 2018. Zoradenie podľa priorít v rámci procesu plánovaného generovania údajov vychádza z úrovne významu otázok identifikovaných v stanovisku úradu. Tieto štúdie by pozostávali najmä z aktualizácie charakteristiky doplnkovej látky, a to najmä pokiaľ ide o relevantné nečistoty a produkty degradácie, z aktualizácie toxikologických štúdií, najmä v súvislosti s genotoxicitou chinónimínu látky etoxychín, z aktualizácie štúdií metabolizmu a rezíduí v cieľových druhoch zvierat (vrátane hladín rezíduí v tkanivách a živočíšnych produktoch), z aktualizácie štúdií bezpečnosti týkajúcich sa cieľových zvierat a z aktualizácie posúdenia environmentálneho rizika.

               (8)

               Keďže je okrem toho výskyt nečistoty p-fenetidín v doplnkovej látke etoxychín výsledkom výrobného postupu danej doplnkovej látky, žiadateľ sa zaviazal uskutočniť kroky s cieľom do júna 2017 postupne znížiť obsah uvedenej nečistoty v doplnkovej látke na úroveň 2,5 ppm p-fenetidínu v etoxychíne. Na tento účel by mal žiadateľ predložiť vhodnú metódu analýzy na detekciu p-fenetidínu v doplnkovej látke etoxychín a v krmive s obsahom tejto doplnkovej látky, ktorú by mal prijať úrad na základe správy referenčného laboratória zriadeného nariadením (ES) č. 1831/2003.

               (9)

               V súlade s článkom 13 ods. 2 nariadenia (ES) č. 1831/2003 by sa preto povolenie doplnkovej látky etoxychín malo pozastaviť až do predloženia a posúdenia doplňujúcich údajov. Po náležitom posúdení týchto údajov úradom by sa malo opatrenie, na základe ktorého bolo povolenie pozastavené, prehodnotiť. V každom prípade by sa preskúmanie pozastavenia malo prijať vtedy, ak počas procesu predkladania a posudzovania doplňujúcich údajov úrad prijme nesúhlasné stanovisko týkajúce sa bezpečnosti alebo účinnosti doplnkovej látky etoxychín.

               (10)

               Keďže ďalšie používanie doplnkovej látky etoxychín môže predstavovať riziko pre ľudské zdravie, zdravie zvierat a životné prostredie, uvedená doplnková látka a krmivá s jej obsahom by sa mali čo najskôr stiahnuť z trhu. Z praktických dôvodov by sa však malo umožniť obmedzené prechodné obdobie na stiahnutie príslušných výrobkov z trhu, aby sa prevádzkovateľom umožnilo riadne dodržať povinnosť stiahnutia.

               (11)

               Kŕmne suroviny morského pôvodu s vysokým obsahom mastných kyselín sú veľmi citlivé na oxidáciu a vysoké teploty a je potrebné ich stabilizovať pomocou antioxidantov, a to najmä vtedy, ak sú kŕmne suroviny vystavené dlhej preprave alebo dlhému skladovaniu. Vzhľadom na uvedené vysoké riziko oxidácie sa etoxychín vo veľkej miere používa na účinnú ochranu kŕmnych surovín. Uvedené kŕmne suroviny, najmä rybia múčka a rybí olej, majú vysokú výživovú hodnotu a obsahujú významnú koncentráciu ľahko stráviteľných bielkovín, ktoré sa vyžadujú v potrave živočíchov akvakultúry a mladých zvierat, ale používajú sa aj pre iné druhy zvierat, najmä ošípané a hydinu. Okrem toho sa uznáva, že vysoký obsah polynenasýtených mastných kyselín, ktoré sa prenášajú do výrobkov živočíšneho pôvodu, v uvedených kŕmnych surovinách, má priaznivé účinky na zdravie dobytka a na spotrebiteľov živočíšnych produktov. Preto by okamžité stiahnutie etoxychínu z trhu mohlo viesť k negatívnym dôsledkom pre zdravie a dobré životné podmienky zvierat a k neschopnosti splniť osobitné výživové požiadavky zvierat, až kým sa nezavedú vhodné alternatívy.

               (12)

               Etoxychín sa bežne používa aj ako zložka v určitých prípravkoch kŕmnych doplnkových látok s obsahom účinnej látky, ktorá je mimoriadne citlivá na oxidáciu a tepelné ošetrenie a v záujme zachovania jej vlastností je potrebné ju stabilizovať pomocou antioxidantov. Uvedené kŕmne doplnkové látky pozostávajú z prípravkov určitých základných vitamínov, karotenoidov a farbív, ktoré sú rozpustné v tukoch a je potrebné chrániť ich počas procesu výroby, uskladnenia a prepravy prípravkov a krmív, ktoré ich obsahujú, až do ich dodania zvieratám. Vzhľadom na široké využívanie etoxychínu v uvedených prípravkoch kŕmnych doplnkových látok by okamžité stiahnutie etoxychínu z trhu malo negatívny dosah na zdravie a dobré životné podmienky zvierat v dôsledku nedostatku základných mikroživín v krmivách pre niektoré druhy zvierat, a to zvierat určených aj neurčených na produkciu potravín. Nedostatok príslušných prípravkov kŕmnych doplnkových látok v Únii by okrem toho mohol viesť k zníženiu účinnosti krmiva a výkonnosti hospodárskych zvierat, ale aj k neschopnosti spĺňať trhové špecifikácie týkajúce sa určitých produktov živočíšneho pôvodu.

               (13)

               Zdá sa, že nahradenie etoxychínu vhodnými alternatívnymi antioxidantmi by sa nemohlo vykonať okamžite, keďže v súčasnosti povolené alternatívne antioxidanty, z ktorých sú niektoré stále v procese prehodnocovania v súlade s nariadením (ES) č. 1831/2003, nemajú rovnaké vlastnosti ako etoxychín, najmä pokiaľ ide o potrebnú účinnosť a koncentráciu účinnej látky, trvanie pôsobenia, správanie v rámci procesu, ale aj z hľadiska výrobných nákladov. Z toho vyplýva, že je potrebný určitý čas na to, aby sa prevádzkovateľom umožnilo vyhodnotiť a otestovať funkčnosť alternatívnych antioxidantov prostredníctvom nových zložení a prispôsobiť výrobný proces začleneniu uvedených potenciálnych alternatívnych látok. Na stiahnutie výrobkov uvedených v odôvodneniach 11 a 12 z trhu by sa preto malo stanoviť konkrétne konečné prechodné obdobie s cieľom umožniť prevádzkovateľom, aby sa prispôsobili novej situácii, a tým riadne dodržali povinnosť stiahnutia. Vzhľadom na osobitný spôsob výroby a skladovania prípravkov kŕmnych doplnkových látok uvedených v odôvodnení 12 môžu byť alternatívne antioxidačné látky v prípade uvedených prípravkov sprístupnené v kratšom časovom období ako v prípade kŕmnych surovín uvedených v odôvodnení 11, čo umožní stanoviť kratšie prechodné obdobie.

               (14)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Pozastavenie platnosti povolenia
   Povolenie stanovené smernicou 70/524/EHS a rozšírené nariadením (ES) č. 1831/2003, pokiaľ ide o doplnkovú látku etoxychín špecifikovanú pod položkou E 324 v registri kŕmnych doplnkových látok uvedenom v článku 17 uvedeného nariadenia (ďalej len „doplnková látka etoxychín“), sa pozastavuje.
   Článok 2
   Prechodné opatrenia
   1.   Existujúce zásoby doplnkovej látky etoxychín a premixov obsahujúcich túto látku sa môžu naďalej uvádzať na trh do 28. septembra 2017 a môžu sa používať do 28. decembra 2017 v súlade s pravidlami platnými pred 28. júnom 2017.
   2.   Kŕmne suroviny a kŕmne zmesi vyrobené s použitím doplnkovej látky etoxychín alebo premixov obsahujúcich túto látku sa môžu naďalej uvádzať na trh do 28. decembra 2017 a môžu sa používať do 28. marca 2018 v súlade s pravidlami platnými pred 28. júnom 2017.
   Článok 3
   Osobitné prechodné opatrenia, pokiaľ ide o určité kŕmne suroviny a súvisiace výrobky
   1.   Odchylne od článku 2:

               a)

               doplnková látka etoxychín a premixy, ktoré ju obsahujú, určené na pridanie do kŕmnych surovín uvedených pod položkou 7.1.2 a v kapitole 10 Katalógu kŕmnych surovín stanovenom nariadením Komisie (EÚ) č. 68/2013 (4), sa môžu naďalej uvádzať na trh do 30. septembra 2019 v súlade s pravidlami platnými pred 28. júnom 2017 za predpokladu, že na označení doplnkovej látky etoxychín alebo premixov, ktoré ju obsahujú, sa uvádza informácia, že sú určené na pridanie do uvedených kŕmnych surovín;

               b)

               kŕmne suroviny uvedené v písmene a) vyrobené s použitím doplnkovej látky etoxychín alebo premixov, ktoré ju obsahujú, sa môžu naďalej umiestňovať na trh do 31. decembra 2019 v súlade s pravidlami platnými pred 28. júnom 2017;

               c)

               kŕmne zmesi vyrobené s použitím kŕmnych surovín uvedených v písmene b) sa môžu naďalej umiestňovať na trh do 31. marca 2020 v súlade s pravidlami platnými pred 28. júnom 2017.

         2.   Výrobky uvedené v odseku 1 písm. a), b) a c) sa môžu používať v súlade s pravidlami platnými pred 28. júnom 2017 do 3 mesiacov po dátumoch špecifikovaných v uvedených bodoch.
   Článok 4
   Osobitné prechodné opatrenia, pokiaľ ide o určité prípravky doplnkových látok a súvisiace produkty
   1.   Odchylne od článku 2:

               a)

               doplnková látka etoxychín určená na pridanie do týchto prípravkov doplnkových látok, ktoré boli povolené v súlade s nariadením (ES) č. 1831/2003, sa môže naďalej umiestňovať na trh do 31. marca 2018 v súlade s pravidlami platnými pred 28. júnom 2017 za predpokladu, že na označení doplnkovej látky etoxychín sa uvádza informácia, že je určená na pridanie do uvedených prípravkov doplnkových látok:

                           —

                           prípravky vitamínu A;

                           —

                           prípravky vitamínu D;

                           —

                           prípravky vitamínu E;

                           —

                           prípravky vitamínu K;

                           —

                           prípravky luteínu;

                           —

                           prípravky zeaxantínu;

                           —

                           prípravky etylesteru kyseliny beta-apo-8′-karoténovej;

                           —

                           prípravky citranaxantínu;

                           —

                           prípravky kapsantínu;

                           —

                           prípravky astaxantínu;

                           —

                           prípravky astaxantín-dimetyl-disukcinátu;

                           —

                           prípravky kantaxantínu;

                           —

                           prípravky betakaroténu;

               b)

               prípravky doplnkových látok uvedené v písmene a), ktoré obsahujú doplnkovú látku etoxychín, a premixy obsahujúce uvedené prípravky doplnkových látok sa môžu naďalej uvádzať na trh v súlade s pravidlami platnými pred 28. júnom 2017 do 30. júna 2018;

               c)

               kŕmne suroviny a kŕmne zmesi obsahujúce výrobky uvedené v písmene b) sa môžu naďalej umiestňovať na trh v súlade s pravidlami platnými pred 28. júnom 2017 do 30. septembra 2018.

         2.   Výrobky uvedené v odseku 1 písm. a), b) a c) sa môžu používať v súlade s pravidlami platnými pred 28. júnom 2017 do 3 mesiacov po dátumoch špecifikovaných v uvedených bodoch.
   Článok 5
   Preskúmanie
   Toto nariadenie sa preskúma najneskôr do 31. decembra 2020 a v každom prípade po tom, ako úrad prijme nesúhlasné stanovisko týkajúce sa bezpečnosti alebo účinnosti doplnkovej látky etoxychín.
   Článok 6
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. júna 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Ú. v. ES L 270, 14.12.1970, s. 1.

      (3)  Vestník EFSA (EFSA Journal) (2015) 13(11):4272.

      (4)  Nariadenie Komisie (EÚ) č. 68/2013 zo 16. januára 2013 o Katalógu kŕmnych surovín (Ú. v. EÚ L 29, 30.1.2013, s. 1).


title: Vykonávacie nariadenie Komisie (EÚ) č. 77/2012 z  30. januára 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               31.1.2012

               SK

               Úradný vestník Európskej únie

               L 27/7

         VYKONÁVACIE NARIADENIE KOMISIE (EÚ) č. 77/2012
   z 30. januára 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. januára 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  138,3

                  MA

                  58,6

                  TN

                  90,3

                  TR

                  119,7

                  ZZ

                  101,7

                  0707 00 05

                  EG

                  217,9

                  JO

                  241,9

                  MA

                  148,6

                  TR

                  180,8

                  ZZ

                  197,3

                  0709 91 00

                  EG

                  143,2

                  ZZ

                  143,2

                  0709 93 10

                  MA

                  124,4

                  TR

                  177,7

                  ZZ

                  151,1

                  0805 10 20

                  EG

                  49,6

                  MA

                  54,8

                  TN

                  58,8

                  TR

                  63,2

                  ZZ

                  56,6

                  0805 20 10

                  IL

                  185,7

                  MA

                  94,2

                  ZZ

                  140,0

                  0805 20 30, 0805 20 50, 0805 20 70, 0805 20 90

                  CN

                  61,2

                  EG

                  88,5

                  IL

                  94,5

                  JM

                  118,0

                  KR

                  91,5

                  MA

                  55,4

                  PK

                  50,1

                  TR

                  97,0

                  ZZ

                  82,0

                  0805 50 10

                  TR

                  65,8

                  ZZ

                  65,8

                  0808 10 80

                  CA

                  118,4

                  CL

                  79,0

                  CN

                  74,5

                  US

                  155,0

                  ZZ

                  106,7

                  0808 30 90

                  CN

                  46,1

                  TR

                  95,1

                  US

                  120,1

                  ZA

                  97,6

                  ZZ

                  89,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/356 z 15. februára 2017, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (CHZO)]

text:
               1.3.2017

               SK

               Úradný vestník Európskej únie

               L 54/2

         VYKONÁVACIE NARIADENIE KOMISIE (EÚ) 2017/356
   z 15. februára 2017,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Nemecka o schválenie zmeny špecifikácie chráneného zemepisného označenia „Rheinisches Zuckerrübenkraut“/„Rheinischer Zuckerrübensirup“/„Rheinisches Rübenkraut“ zapísaného do registra na základe vykonávacieho nariadenia Komisie (EÚ) č. 628/2012 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Rheinisches Zuckerrübenkraut“/„Rheinischer Zuckerrübensirup“/„Rheinisches Rübenkraut“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2017

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Vykonávacie nariadenie Komisie (EÚ) č. 628/2012 zo 6. júla 2012, ktorým sa do Registra chránených označení pôvodu a chránených zemepisných označení zapisuje názov [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (CHZO)] (Ú. v. EÚ L 182, 13.7.2012, s. 10).

      (3)  Ú. v. EÚ C 403, 1.11.2016, s. 9.


title: Vykonávacie nariadenie Komisie (EÚ) č. 454/2014 z  29. apríla 2014 , ktorým sa zrušuje vykonávacie nariadenie (EÚ) č. 1066/2010 o zatriedení určitého tovaru do kombinovanej nomenklatúry

text:
               6.5.2014

               SK

               Úradný vestník Európskej únie

               L 133/29

         VYKONÁVACIE NARIADENIE KOMISIE (EÚ) č. 454/2014
   z 29. apríla 2014,
   ktorým sa zrušuje vykonávacie nariadenie (EÚ) č. 1066/2010 o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               Vykonávacie nariadenie Komisie (EÚ) č. 1066/2010 (2) zmenené vykonávacím nariadením (EÚ) č. 441/2013 (3) zatrieďuje výrobok pozostávajúci z nízkofrekvenčného zosilňovača (audiofrekvenčného) a reproduktora pod jedným krytom pod číselný znak KN 8518 40 80 ako elektrický nízkofrekvenčný zosilňovač (audiofrekvenčný).

               (2)

               Výbor pre harmonizovaný systém (HS) schválil na svojej 52. schôdzi v septembri 2013 klasifikačné stanovisko, ktorým sa zatrieďuje rovnaký výrobok do podpoložky HS 8518 22 ako zložené reproduktory, vstavané v jednej skrini.

               (3)

               EÚ je na základe rozhodnutia Rady 87/369/EHS zo 7. apríla 1987 (4) zmluvnou stranou Medzinárodného dohovoru o harmonizovanom systéme opisu a číselného označovania tovaru (známom ako harmonizovaný systém alebo HS), ktorý vypracovala Rada pre colnú spoluprácu (známa ako Svetová colná organizácia alebo SCO).

               (4)

               Súdny dvor Európskej únie (CJEU) uviedol, že hoci stanoviská SCO zatrieďujúce tovar do jej harmonizovaného systému nie sú právne záväzné, predstavujú pre zatrieďovanie tohto výrobku do kombinovanej nomenklatúry (KN) indície, ktoré prispievajú významným spôsobom k výkladu rozsahu rozličných položiek KN, pokiaľ nie sú v rozpore so znením príslušnej položky (pozri okrem iného rozhodnutia Súdneho dvora EÚ vo veciach C-206/03 (5), C-15/05 (6) a C-227/11 (7)).

               (5)

               S cieľom zabezpečiť jednotnosť vo výklade a uplatňovaní harmonizovaného systému na medzinárodnej úrovni a berúc do úvahy, že rozhodnutie je v súlade so znením podpoložky HS 8518 22, EÚ by mala uplatniť toto klasifikačné stanovisko.

               (6)

               Nariadenie (EÚ) č. 1066/2010 zmenené vykonávacím nariadením (EÚ) č. 441/2013 by sa preto malo zrušiť.

               (7)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Vykonávacie nariadenie (EÚ) č. 1066/2010 sa zrušuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. apríla 2014

            Za Komisiu

            v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Nariadenie Komisie (ES) č. 1066/2010 z 19. novembra 2010 o zatriedení určitého tovaru do kombinovanej nomenklatúry (Ú. v. EÚ L 304, 20.11.2010, s. 9).

      (3)  Vykonávacie nariadenie Komisie (EÚ) č. 441/2013 zo 7. mája 2013, ktorým sa menia alebo zrušujú určité nariadenia o zatrieďovaní tovaru do kombinovanej nomenklatúry (Ú. v. EÚ L 130, 15.5.2013, s. 1).

      (4)  Rozhodnutie Rady 87/369/EHS zo 7. apríla 1987, ktoré sa týka uzavretia Medzinárodného dohovoru o harmonizovanom systéme opisu a číselného označovania tovaru a protokolu o jeho zmene a doplnkoch (Ú. v. ES L 198, 20.7.1987, s. 1).

      (5)  Ú. v. EÚ C 106, 30.4.2005, s. 10.

      (6)  Ú. v. EÚ C 143, 17.6.2006, s. 18.

      (7)  Ú. v. EÚ C 126, 28.4.2012, s. 3.


title: Vykonávacie nariadenie Komisie (EÚ) č. 632/2012 z  12. júla 2012 , ktorým sa stosedemdesiaty štvrtýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

text:
               13.7.2012

               SK

               Úradný vestník Európskej únie

               L 182/31

         VYKONÁVACIE NARIADENIE KOMISIE (EÚ) č. 632/2012
   z 12. júla 2012,
   ktorým sa stosedemdesiaty štvrtýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 2. júla 2012 sankčný výbor Bezpečnostnej rady OSN rozhodol o vymazaní ôsmich fyzických osôb zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.

               (3)

               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júla 2012

            Za Komisiu v mene predsedu

            riaditeľ útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod nadpisom „Fyzické osoby“ sa vypúšťajú tieto záznamy:

                  (a)

                     „Sobhi Abdel Aziz Mohamed El Gohary Abu Sinna [alias a) Sobhi Abdel Aziz Mohamed Gohary Abou Senah; b) Mohamed Atef; c) Sheik Taysir Abdullah; d) Abu Hafs Al Masri; e) Abu Hafs Al Masri El Khabir; f) Taysir]. Dátum narodenia: 17.1.1958. Miesto narodenia: El Behira, Egypt. Štátna príslušnosť: Egypt. Ďalšie informácie: úmrtie potvrdené v máji 2001 v Pakistane. Dátum zaradenia do zoznamu podľa článku 2a ods. 4 písm. b): 25.1.2001.“

                  (b)

                     „Nasr Fahmi Nasr Hasannein [alias a) Muhammad Salah; b) Naser Fahmi Naser Hussein]. Dátum narodenia: 30.10.1962. Miesto narodenia: Káhira, Egypt. Štátna príslušnosť: Egypt. Ďalšie informácie: údajne mŕtvy. Dátum zaradenia do zoznamu podľa článku 2a ods. 4 písm. b): 6.10.2001.“

                  (c)

                     „Mustapha Ahmed Mohamed Osman Abu El Yazeed [alias a) Mustapha Mohamed Ahmed; b) Shaykh Sai’id]. Dátum narodenia: 27.2.1955. Miesto narodenia: El Sharkiya, Egypt. Štátna príslušnosť: Egypt. Ďalšie informácie: úmrtie potvrdené v máji 2010 v Afganistane. Dátum zaradenia do zoznamu podľa článku 2a ods. 4 písm. b): 6.10.2001.“

                  (d)

                     „Muhsin Moussa Matwalli Atwah Dewedar [alias a) Al-Muhajir; Abdul Rahman; b) Al-Namer, Mohammed K.A.; c) Mohsen Moussa Metwaly Atwa Dwedar; d) Abdel Rahman; e) Abdul Rahman]. Dátum narodenia: 19.6.1964. Miesto narodenia: Dakahliya, Egypt. Štátna príslušnosť: Egypt. Ďalšie informácie: úmrtie potvrdené v apríli 2006 v Pakistane. Dátum zaradenia do zoznamu podľa článku 2a ods. 4 písm. b): 17.10.2001.“

                  (e)

                     „Fahid Mohammed Ally Msalaam [alias a) Fahid Mohammed Ally; b); Fahad Ally Msalam; c) Fahid Mohammed Ali Msalam; d) Mohammed Ally Msalam; e) Fahid Mohammed Ali Musalaam; f) Fahid Muhamad Ali Salem; g) Fahid Mohammed Aly; h) Ahmed Fahad; i) Ali Fahid Mohammed; j) Fahad Mohammad Ally; k) Fahad Mohammed Ally; l) Fahid Mohamed Ally; m) Msalam Fahad Mohammed Ally; n) Msalam Fahid Mohammad Ally; o) Msalam Fahid Mohammed Ali; p) Msalm Fahid Mohammed Ally; q) Usama Al-Kini; r) Mohammed Ally Mohammed; s) Ally Fahid M]. Dátum narodenia: 9.4.1976. Miesto narodenia: Mombasa, Keňa. Štátna príslušnosť: Keňa. Číslo cestovného pasu: a) A260592 (kenský pas); b) A056086 (kenský pas); c) A435712 (kenský pas); d) A324812 (kenský pas); e) 356095 (kenský pas). Národné identifikačné číslo: 12771069 (kenský preukaz totožnosti). Ďalšie informácie: a) meno otca je Mohamed Ally. Meno matky je Fauzia Mbarak; b) Potvrdené, že zomrel 1.1.2009 v Pakistane. Dátum zaradenia do zoznamu podľa článku 2a ods. 4 písm. b): 17.10.2001.“

                  (f)

                     „Sheikh Ahmed Salim Swedan [alias a) Ahmed Ally; b) Sheikh Ahmad Salem Suweidan; c) Sheikh Swedan; d) Sheikh Ahmed Salem Swedan; e) Ally Ahmad; f) Muhamed Sultan; g) Sheik Ahmed Salim Sweden; h) Sleyum Salum; i) Sheikh Ahmed Salam; j) Ahmed The Tall; k) Bahamad; l) Sheik Bahamad; m) Sheikh Bahamadi; n) Sheikh Bahamad]. Titul: šejk. Dátum narodenia: 9.4.1960. Miesto narodenia: Mombasa, Keňa. Štátna príslušnosť: Keňa. Číslo cestovného pasu: A163012 (kenský cestovný pas). Národné identifikačné číslo: 8534714 (kenský preukaz totožnosti vydaný 14.11.1996). Ďalšie informácie: Potvrdené, že zomrel v Pakistane 1.1.2009. Dátum zaradenia do zoznamu podľa článku 2a ods. 4 písm. b): 17.10.2001.“

                  (g)

                     „Tohir Abdulkhalilovich Yuldashev [alias a) Юлдашев Тахир Абдулхалилович; b) Yuldashev, Takhir]. Dátum narodenia: 1967. Miesto narodenia: Namangan, Uzbekistan. Štátna príslušnosť: Uzbekistan. Ďalšie informácie: a) bývalý vedúce predstaviteľ Islamistického hnutia Uzbekistanu; b) potvrdené, že zomrel v Pakistane v Auguste 2009. Dátum zaradenia do zoznamu podľa článku 2a ods. 4 písm. b): 17.10.2001.“

                  (h)

                     „Abbas Abdi Ali (alias Ali, Abbas Abdi). Ďalšie informácie: údajne zomrel v roku 2004. Dátum zaradenia do zoznamu podľa článku 2a ods. 4 písm. b): 9.11.2001.“


title: Vykonávacie nariadenie Komisie (EÚ) č. 134/2013 z  15. februára 2013 , ktorým sa stanovujú dovozné clá v sektore obilnín uplatniteľné od 16. februára 2013

text:
               16.2.2013

               SK

               Úradný vestník Európskej únie

               L 45/10

         VYKONÁVACIE NARIADENIE KOMISIE (EÚ) č. 134/2013
   z 15. februára 2013,
   ktorým sa stanovujú dovozné clá v sektore obilnín uplatniteľné od 16. februára 2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (2), a najmä na jeho článok 2 ods. 1,
   keďže:

               (1)

               V článku 136 ods. 1 nariadenia (ES) č. 1234/2007 sa ustanovuje, že dovozné clá na produkty patriace pod číselné znaky KN 1001 19 00, 1001 11 00, ex 1001 91 20 (pšenica mäkká, na siatie), ex 1001 99 00 (pšenica mäkká vysokej kvality, iná ako na siatie), 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu cif uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

               (2)

               V článku 136 ods. 2 nariadenia (ES) č. 1234/2007 sa ustanovuje, že na účely výpočtu dovozného cla uvedeného v odseku 1 uvedeného článku sa pre predmetné produkty pravidelne stanovujú reprezentatívne dovozné ceny cif.

               (3)

               V súlade s článkom 2 ods. 2 nariadenia (ES) č. 642/2010 sa na výpočet dovozného cla na produkty patriace pod číselné znaky KN 1001 19 00, 1001 11 00, ex 1001 91 20 (pšenica mäkká, na siatie), ex 1001 99 00 (pšenica mäkká vysokej kvality, iná ako na siatie), 1002 10 00, 1002 90 00, 1005 10 90, 1005 90 00, 1007 10 90 a 1007 90 00 použije reprezentatívna dovozná cena cif, ktorá sa denne stanovuje podľa metódy ustanovenej v článku 5 uvedeného nariadenia.

               (4)

               Na obdobie od 16. februára 2013 by sa mali stanoviť dovozné clá, ktoré sa budú uplatňovať, až kým nezačnú platiť novostanovené clá.

               (5)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, je vhodné, aby toto opatrenie nadobudlo účinnosť dňom jeho uverejnenia,

         PRIJALA TOTO NARIADENIE:
   Článok 1
   Od 16. februára 2013 sú dovozné clá v sektore obilnín uvedené v článku 136 ods. 1 nariadenia (ES) č. 1234/2007 stanovené v prílohe I k tomuto nariadeniu na základe podkladov uvedených v prílohe II.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2013

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 187, 21.7.2010, s. 5.

      PRÍLOHA I

         Dovozné clá na produkty uvedené v článku 136 ods. 1 nariadenia (ES) č. 1234/2007, uplatniteľné od 16. februára 2013

                  Číselný znak KN

                  Opis tovaru

                  Dovozné clo (1)

                  (EUR/t)

                  1001 19 00
                  1001 11 00

                     PŠENICA (obyčajná) tvrdá vysokej kvality

                  0,00

                  strednej kvality

                  0,00

                  nízkej kvality

                  0,00

                  ex 1001 91 20

                     PŠENICA mäkká, na siatie

                  0,00

                  ex 1001 99 00

                     PŠENICA mäkká vysokej kvality, iná ako na siatie

                  0,00

                  1002 10 00
                  1002 90 00

                     RAŽ

                  0,00

                  1005 10 90

                     KUKURICA na siatie, iná ako hybrid

                  0,00

                  1005 90 00

                     KUKURICA iná ako na siatie (2)

                  0,00

                  1007 10 90
                  1007 90 00

                     CIROK, zrná, iné ako hybrid na siatie

                  0,00

         (1)  Dovozca môže v súlade s článkom 2 ods. 4 nariadenia (EÚ) č. 642/2010 využiť zníženie cla o:

                  —

                  3 EUR/t, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                  —

                  2 EUR/t, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Iberskom polostrove a ak tovar prichádza do Únie cez Atlantický oceán.

         (2)  Dovozca môže využiť paušálnu zľavu 24 EUR/t, ak sú splnené podmienky stanovené v článku 3 nariadenia (EÚ) č. 642/2010.

      PRÍLOHA II

         Podklady na výpočet ciel stanovených v prílohe I

      1.2.2013-14.2.2013

                  1.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              (EUR/t)

                              Obyčajná pšenica (1)

                              Kukurica

                              Pšenica tvrdá vysokej kvality

                              Pšenica tvrdá strednej kvality (2)

                              Pšenica tvrdá nízkej kvality (3)

                              Burza

                              Minnéapolis

                              Chicago

                              —

                              —

                              —

                              Kvotácia

                              241,45

                              208,21

                              —

                              —

                              —

                              Cena FOB USA

                              —

                              —

                              295,74

                              285,74

                              265,74

                              Prémia – Záliv

                              78,15

                              17,92

                              —

                              —

                              —

                              Prémia – Veľké jazerá

                              —

                              —

                              —

                              —

                              —

                  2.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              Náklady na prepravu: Mexický záliv – Rotterdam:

                              14,32 EUR/t

                              Náklady na prepravu: Veľké jazerá – Rotterdam:

                              — EUR/t

         (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].

         (2)  Negatívna prémia 10 EUR/t (článok 5 ods. 3 nariadenia (EÚ) č. 642/2010).

         (3)  Negatívna prémia 30 EUR/t (článok 5 ods. 3 nariadenia (EÚ) č. 642/2010).